**DĖL 2020 METŲ KAIMO PROGRAMOS LĖŠŲ PANAUDOJIMO**

2021 m. sausio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Rokiškio rajono savivaldybės tarybos 2020 m. balandžio 24 d. sprendimu Nr. TS-111 patvirtintų Kaimo programos nuostatų 20 punktu, Rokiškio rajono savivaldybės taryba

n u s p r e n d ž i a:

Pritarti 2020 metų Kaimo programos lėšų panaudojimui (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolanta Jasiūnienė

Rokiškio rajono savivaldybės tarybai

**SPRENDIMO PROJEKTO „KAIMO PROGRAMOS 2020 METŲ DĖL LĖŠŲ PROGRAMAI VYKDYTI PASKIRSTYMO IR PANAUDOJIMO“**

**AIŠKINAMASIS RAŠTAS**

**Sprendimo projekto tikslas ir uždaviniai. P**ritarti 2020 metų Kaimo programai bei lėšų programai vykdyti paskirstymui ir naudojimui.

**Šiuo metu esantis teisinis reglamentavimas.** Rokiškio rajono savivaldybės tarybos 2020 m. balandžio 24 d. sprendimas Nr. TS-111 ,,Dėl Rokiškio rajono savivaldybės Kaimo programos nuostatų patvirtinimo“ ir 2019 m. birželio 28 d. sprendimas Nr. TS-171 ,,Dėl Rokiškio rajono savivaldybės Kaimo programos komisijos patvirtinimo“.

**Sprendimo projekto esmė.** Kaimo programos tikslas – siekti didesnio žemdirbių verslumo, sudaryti palankesnes ekonomines sąlygas rajono ūkiniams ir kaime veikiantiems subjektams, juos aktyvinti, suteikti galimybę jaunimui susipažinti su žemės ūkio veikla. Minėtų tikslų siekiama per programos priemones. 2020 m. Kaimo programos lėšos naudotos jaunųjų ūkininkų būrelių veiklai mokyklose skatinti, Rokiškio rajono ūkininkų sąjungos komunalinėms ir patalpų nuomos išlaidoms kompensuoti, kompensuoti kaimo bendruomenių duomenų Registrų centre perregistravimo mokesčiams, kompensuoti ūkininkų patirtoms išlaidoms, šalinant melioracijos gedimus, kompensuoti ūkininkų ir žemės ūkio įmonių žvyro, panaudoto vietinių kelių remontui, pirkimo išlaidoms.

**Galimos pasekmės, priėmus siūlomą tarybos sprendimo projektą:**

**teigiamos:** partnerystės ir bendradarbiavimo stiprinimas su kaime veikiančiais subjektais;

**neigiamos** –neigiamų pasekmių nenumatoma.

**Finansavimo šaltiniai ir lėšų poreikis**: Rokiškio rajono savivaldybės biudžetas.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.